CELEX: 32016D1406
Language: hu
Date: 2016-08-22 00:00:00
Title: A Bizottság (EU) 2016/1406 végrehajtási határozata (2016. augusztus 22.) az afrikai sertéspestis lengyelországi előfordulásával összefüggő egyes védekezési intézkedésekről és az (EU) 2016/1367 végrehajtási határozat hatályon kívül helyezéséről (az értesítés a C(2016) 5467. számú dokumentummal történt) (EGT-vonatkozású szöveg)

23.8.2016   
            
            
               HU
            
            
               Az Európai Unió Hivatalos Lapja
            
            
               L 228/46
            
         A BIZOTTSÁG (EU) 2016/1406 VÉGREHAJTÁSI HATÁROZATA
   (2016. augusztus 22.)
   az afrikai sertéspestis lengyelországi előfordulásával összefüggő egyes védekezési intézkedésekről és az (EU) 2016/1367 végrehajtási határozat hatályon kívül helyezéséről
   
      
         (az értesítés a C(2016) 5467. számú dokumentummal történt)
      
   
   (Csak a lengyel nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az afrikai sertéspestis a házisertéseket és a vaddisznókat sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot is.
            
         
               (2)
            
            
               Az afrikai sertéspestis kitörése esetén fennáll az a veszély, hogy a kórokozó más sertéstenyésztő gazdaságokra, illetve a vaddisznókra is átterjed. Így az élő sertések vagy a sertéstermékek kereskedelme révén átterjedhet egyik tagállamból a másikba, vagy harmadik országokba is.
            
         
               (3)
            
            
               A 2002/60/EK tanácsi irányelv (3) az afrikai sertéspestis elleni védekezés érdekében az Unió területén alkalmazandó minimumintézkedéseket határoz meg. A 2002/60/EK irányelv 9. cikke úgy rendelkezik, hogy az említett betegség kitörése esetén olyan védő- és megfigyelési körzeteket kell létrehozni, ahol az irányelv 10. és 11. cikkében előírt intézkedések alkalmazandók.
            
         
               (4)
            
            
               Lengyelország tájékoztatta a Bizottságot az afrikai sertéspestissel kapcsolatosan a területén fennálló helyzetről, és a 2002/60/EK irányelv 9. cikkének megfelelően olyan védő- és megfigyelési körzeteket hozott létre, ahol alkalmazzák az említett irányelv 10. és 11. cikkében említett intézkedéseket.
            
         
               (5)
            
            
               Az Unión belüli kereskedelem szükségtelen zavarásának megelőzése, valamint a harmadik országok által létrehozott indokolatlan kereskedelmi akadályok elkerülése érdekében szükséges uniós szinten meghatározni az érintett tagállammal együttműködésben az afrikai sertéspestis tekintetében Lengyelországban létesítendő védő- és megfigyelési körzeteket.
            
         
               (6)
            
            
               Ennek megfelelően e határozat mellékletében fel kell tüntetni a Lengyelországban létesített védő- és megfigyelési körzeteket, és meg kell határozni a szóban forgó körzetek fennállásának időtartamát.
            
         
               (7)
            
            
               2016 augusztusában a betegség hat alkalommal ütötte fel a fejét házisertések körében a wysokomazowiecki, a zambrowski, a białostocki és a bielski powiatban. Mivel Lengyelország kezdeti bizonyítékokat szolgáltatott arra vonatkozóan, hogy a betegség megjelenése emberi tevékenységhez köthető, továbbá az érintett területeken a vaddisznó-állomány körében nem terjed, konkrét és arányos intézkedésekre van szükség, melyek figyelembe veszik azt, hogy Lengyelország vállalta további nemzeti intézkedések alkalmazását az állatok mozgatásának korlátozása és a piacok tekintetében. Ezeknek az intézkedéseknek a 2002/60/EK irányelvben előírt intézkedések alkalmazását kell jelenteniük, különösen a sertések mozgatásának és szállításának szigorú korlátozását az irányelv 10. és 11. cikkének megfelelően a mellékletben meghatározott, két összefüggő zónát alkotó területeken.
            
         
               (8)
            
            
               Az általános járványügyi helyzet figyelembevétele és a megfelelő intézkedések alkalmazása érdekében felül kell vizsgálni a 2014/709/EU bizottsági végrehajtási határozatot (4) is. Amint Lengyelországtól megerősítő bizonyíték érkezik a betegség előfordulásaival kapcsolatban, az említett végrehajtási határozatban előírt intézkedéseket is felül kell vizsgálni a betegség vaddisznóállományban való terjedése kockázatának kizárása érdekében.
            
         
               (9)
            
            
               Az (EU) 2016/1367 bizottsági végrehajtási határozat (5) védekezési intézkedéseket határoz meg az afrikai sertéspestis lengyelországi előfordulása kapcsán. A határozat elfogadása óta megváltozott az e betegséggel kapcsolatos járványügyi helyzet, és az intézkedések kiigazításra szorulnak. Az egyértelműség érdekében ezért az (EU) 2016/1367 végrehajtási határozatot hatályon kívül kell helyezni, és helyébe e határozatnak kell lépnie.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Lengyelország gondoskodik arról, hogy a 2002/60/EK irányelv 9. cikkének megfelelően kialakított védő- és megfigyelési körzetek magukban foglalják legalább az e határozat mellékletében védő- és megfigyelési körzetekként felsorolt területeket.
   2. cikk
   Ezt a határozatot 2016. október 15-ig kell alkalmazni.
   3. cikk
   Az (EU) 2016/1367 végrehajtási határozat hatályát veszti.
   4. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2016. augusztus 22-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 2002. június 27-i 2002/60/EK irányelve az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról (HL L 192., 2002.7.20., 27. o.).
   
      (4)  A Bizottság 2014. október 9-i 2014/709/EU végrehajtási határozata az egyes tagállamokban előforduló afrikai sertéspestissel kapcsolatos járványügyi intézkedésekről és a 2014/178/EU végrehajtási határozat hatályon kívül helyezéséről (HL L 295., 2014.10.11., 63. o.).
   
      (5)  A Bizottság 2016. augusztus 10-i (EU) 2016/1367 végrehajtási határozata az afrikai sertéspestis lengyelországi előfordulásával összefüggő egyes védekezési intézkedésekről (HL L 216., 2016.8.11., 26. o.).
   
      MELLÉKLET
      
                  Lengyelország
               
               
                  Az 1. cikk hatálya alá tartozó területek
               
               
                  Az alkalmazás zárónapja
               
            
                  Védőkörzet
               
               
                  A védőkörzet határvonala a következő:
                  
                              a)
                           
                           
                              keleten: Sanie Dąb település északi határától dél felé a Sanie Dąb települést Kołaki Kościelne településsel összekötő közút mentén a Dąb folyóval való kereszteződésig, majd tovább a Dąb folyó mentén délkelet felé, majd tovább a Tybory-Olszewo települést nyugatról határoló erdő széle mentén, majd tovább a Tybory-Olszewo települést és Tybory-Kamianka települést összekötő közút mentén, majd tovább Tybory-Kamianka település nyugati oldalán a Tybory-Kamianka települést és Jabłonka Kościelna települést összekötő közútig, majd tovább dél felé a Kamianka tavat a Jabłonka folyóval összekötő vízfolyásig, majd tovább a vízfolyás mentén a Jabłonka folyóba való betorkollásáig, majd tovább egyenes vonalban dél felé a 66-os számú közút és a Jabłonka Kościelna települést és Miodusy-Litwa települést összekötő közút találkozási pontjáig;
                           
                        
                              b)
                           
                           
                              délen: a 66-os számú közút mentén nyugat felé a Jabłonka folyó és a 66-os számú közút kereszteződési pontjáig, majd tovább Faszcze település déli határa mentén a Jablonka folyóig, majd tovább nyugat felé a Jabłonka folyó mentén Wdziękoń Pierwszy település és Wdziękoń Drugi település közös határáig, majd tovább egyenes vonalban észak felé a 66-os számú közútig, majd tovább a 66-os számú közút mentén nyugat felé a vízfolyás és a 66-os számú közút Wdziękoń Pierwszy település vonalában lévő kereszteződési pontjáig;
                           
                        
                              c)
                           
                           
                              nyugaton: a vízfolyás mentén észak felé az erdő széléig, majd tovább Grabówka természeti terület keleti határa mentén, majd tovább az erdő keleti határa mentén a Grabówka települést Wróble-Arciszewo településsel összekötő közútig;
                           
                        
                              d)
                           
                           
                              északon: egyenes vonalban kelet felé a Dąb folyó Czarnowo Dąb település alatti szakaszáig, majd tovább egyenes vonalban kelet felé Sanie Dąb település északi határa mentén a Sanie Dąb települést és Kołaki Kościelne települést összekötő közútig.
                           
                        A védőkörzet határvonala a következő:
                  
                              a)
                           
                           
                              északon: Konowały településtől a helyi közút mentén a Szosa Kruszewska közúttal való kereszteződésig, majd a Szosa Kruszewska közút az erdő déli határa mentén a Kruszewo településre vezető kijáratig;
                           
                        
                              b)
                           
                           
                              nyugaton: Kruszewo településen keresztül a Narew folyó völgyének a Waniewo település vonalában húzódó keleti határa mentén a Wysokie Mazowieckie-i járás határáig;
                           
                        
                              c)
                           
                           
                              délen: a Wysokie Mazowieckie-i járás határától a Narew folyó völgyének nyugati széle mentén;
                           
                        
                              d)
                           
                           
                              keleten: a Narew folyó völgyének nyugati szélétől egyenes vonalban Topilec-Koloniáig, majd tovább egyenes vonalban Konowały településig.
                           
                        A védőkörzet határvonala a következő:
                  
                              a)
                           
                           
                              nyugaton: a 63-as számú közút és a Czerwony Bór-i börtönhöz vezető közút találkozási pontjától ívelt vonalban Polki Teklin település felé, majd tovább e település felett a Gać folyóval való, a Poryte Jabłoń település körül található halastavak keleti határán lévő találkozási pontig;
                           
                        
                              b)
                           
                           
                              keleten: a Poryte Jabłoń település körül található halastavak keleti határa mentén a Poryte Jabłoń települést a 66-os számú közúttal összekötő közút felé, majd tovább e település nyugati határa mentén a 63-as számú közút felé;
                           
                        
                              c)
                           
                           
                              délen: a 63-as számú közút Stare Zakrzewo település feletti szakaszától az e települést és Tabędz települést összekötő közút mentén, majd tovább e település nyugati és északi határa mentén;
                           
                        
                              d)
                           
                           
                              nyugaton: egyenes vonalban észak felé Bacze Mokre település nyugati határáig, majd tovább Bacze Mokre település nyugati határától egyenes vonalban északkelet felé a Czerwony Bór-i börtönhöz vezető közútig, majd tovább e közút mentén a 63-as számú közútig.
                           
                        A védőkörzet határvonala a következő:
                  
                              a)
                           
                           
                              északon: a Wysokie Mazowieckie-i járás határától Brok Mały vízfolyás mentén Miodusy Litwa településig, annak délnyugati oldalán, majd tovább a zambrówi járás határától Krajewo Białe település felé, e település déli határa mentén, majd tovább a közút mentén Stary Skarżyn település felé;
                           
                        
                              b)
                           
                           
                              nyugaton: Stary Skarżyn település nyugati határa mentén a Brok Mały vízfolyással való kereszteződésig, délkelet felé Zaręby Krztęki település alatt a zambrówi járás határáig;
                           
                        
                              c)
                           
                           
                              délen: a zambrówi járás határától a Kaczyn Herbasy település felé vivő vízfolyás mentén;
                           
                        
                              d)
                           
                           
                              keleten: a Miodusy Litwa településről kiinduló és Święck Nowiny településen keresztülhaladó közút mentén.
                           
                        A védőkörzet határvonala a következő:
                  
                              a)
                           
                           
                              északon: Kierzki település déli oldalától kelet felé a 671. számú közútnak a Czajki település északi határa feletti szakaszáig;
                           
                        
                              b)
                           
                           
                              keleten: a 671. számú közúttól Jabłonowo Kąty településig, majd tovább dél felé az Awissa folyó nyugati partja mentén, majd tovább az Idźki Średnie települést és Kruszewo Brodowo települést összekötő közútig Kruszewo Brodowo település nyugati oldalától;
                           
                        
                              c)
                           
                           
                              délen: a 671. számú közút Idźki-Wykno település vonalában lévő szakaszától a Sokoły települést és Jamiołki-Godzieby települést összekötő közút mentén;
                           
                        
                              d)
                           
                           
                              nyugaton: Jamiołki-Godzieby településtől a Ślina folyó keleti partja mentén Jamiołki Kowale településig, majd tovább észak felé Stypułki Borki településen keresztül a Kierzki települést és Czajki települést összekötő közút Kierzki település keleti oldalán lévő szakaszáig.
                           
                        A védőkörzet határvonala a következő:
                  
                              a)
                           
                           
                              keleten: az Adam Mickiewicz utca Bielsk Podlaski város határával alkotott metszéspontjától Bielsk Podlaski város keleti területei mentén;
                           
                        
                              b)
                           
                           
                              délen: Bielsk Podlaski város déli területei mentén Piliki településig, Piliki települést is beleértve, majd tovább egyenes vonalban a 66-os számú közútig;
                           
                        
                              c)
                           
                           
                              nyugaton: a 66-os számú közúttól Augustowo település nyugati területeiig, Augustowo települést is beleértve, majd tovább Augustowo településtől egyenes vonalban a vasút és az 1575B jelű helyi közút kereszteződéséig;
                           
                        
                              d)
                           
                           
                              északon: a vasút és az 1575B jelű helyi közút kereszteződésétől Bielsk Podlaski város északi területei mentén az Adam Mickiewicz utca Bielsk Podlaski város határával alkotott metszéspontjáig.
                           
                        
               
                  2016. október 15.
               
            
                  Megfigyelési körzet
               
               
                  Az alábbi terület a fentiekben meghatározott védőkörzet nélkül:
                  
                              —
                           
                           
                              łomżai járás: Łomża település közigazgatási területe,
                           
                        
                              —
                           
                           
                              zambrówi járás: Zambrów város, Zambrów falusi körzet és Kołaki Kościelne település közigazgatási területe,
                           
                        
                              —
                           
                           
                              Wysokie Mazowieckie-i járás: Kulesze Kościelne település, Wysokie Mazowieckie falusi körzet és Wysokie Mazowieckie város, valamint Kobylin Borzymy, Sokoły és Czyżew település közigazgatási területe,
                           
                        
                              —
                           
                           
                              białystoki járás: Choroszcz, Turośń Kościelna és Łapy település közigazgatási területe,
                           
                        
                              —
                           
                           
                              Bielsk Podlaski-i járás: Bielsk Podlaski város, Bielsk Podlaski falusi körzet és Orla település közigazgatási területe.
                           
                        
               
                  2016. október 15.